2

ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ
	2021-жылдын «21» декабры 
	         № 178
	Москва шаары


Евразия экономикалык комиссиясынын Коллегиясынын 2014-жылдын 13-майындагы № 70 чечимине өзгөртүүлөрдү киргизүү жөнүндө
Евразия экономикалык бирлигинин алкагында техникалык жөнгө салуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 9 тиркеме) 8-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 2 тиркемесинин 8-пунктуна ылайык, Евразия экономикалык комиссиясынын Коллегиясынын 2012-жылдын 25-декабрындагы № 294 чечими менен бекитилген Бажы бирлигинин алкагында милдеттүү талаптар белгиленген продукцияны (товарларды) Бажы бирлигинин бажы аймагына ташып кирүү тартиби жөнүндө жобонун 2-пунктунун «в» пунктчасын ишке ашыруу максатында Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2014-жылдын 13-майындагы № 70 Бажы бирлигинин «Жарылуучу заттардын жана алардын негизиндеги буюмдардын коопсуздугу жөнүндө» (ББ ТР 028/2012) техникалык регламентинин талаптарына шайкештикти (тастыктоону) баалоо жөнүндө документти берүү менен коштолгон продукциялардын (буюмдардын) тизмегин бекитүү жөнүндө» чечимине тиркемеге ылайык өзгөртүүлөр киргизилсин.
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет жана 2022-жылдын 1-январынан тартып келип чыккан укуктук мамилелерге жайылтылат.
	Евразия экономикалык комиссиясынын
Коллегиясынын төрагасы
	М. Мясникович


ТИРКЕМЕ

Евразия экономикалык 

комиссиясынын Коллегиясынын

2021-жылдын 21-декабрындагы

№ 178 чечимине

Евразия экономикалык комиссиясынын Коллегиясынын 
2014-жылдын 13-майындагы № 70 чечимине киргизилүүчү 
ӨЗГӨРТҮҮЛӨР
1. Аталышта жана 1-пунктта «(тастыктоо) шайкештик» деген сөздөр «шайкештик (шайкештикти баалоо жөнүндө документ тууралуу маалымат)» деген сөздөр менен алмаштырылсын.

2. Көрсөтүлгөн Чечим менен бекитилген Бажы декларациясын тапшыруу Бажы бирлигинин «Жарылуучу заттардын жана алардын негизиндеги буюмдардын коопсуздугу жөнүндө» (ББ ТР 028/2012) техникалык регламентинин талаптарына ылайык шайкештикти (тастыктоону) баалоо жөнүндө документти берүү менен коштолгон продукциялардын тизмегине:

а) аталышта «(тастыктоо) шайкештик» деген сөздөр «шайкештик (шайкештикти баалоо жөнүндө документ тууралуу маалымат)» деген сөздөр менен алмаштырылсын;

б) 2-графанын аталышында «ББ ТЭИ ТН» деген сөздөр «ЕАЭБ ТЭИ ТН» деген сөздөр менен алмаштырылсын;

в) 3-графанын аталышы төмөнкүдөй редакцияда баяндалсын: «Шайкештикти баалоо жөнүндө документ»;

г) 5-позицияда ББ ТЭИ ТН «3603 00» деген код ЕАЭБ ТЭИ ТН «3603» деген код менен алмаштырылсын;

д) эскертмелерде:

1-пунктта «ББ ТЭИ ТН» деген сөздөр «ЕАЭБ ТЭИ ТН» деген сөздөр менен алмаштырылсын;

Эскертменин 2-пунктунда «(тастыктоо) шайкештик» деген сөздөр «шайкештик (шайкештикти баалоо жөнүндө документ тууралуу маалымат)» деген сөздөр менен алмаштырылсын.

